
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI
în intervalul 14.08.2026, ora 08.00 – 15.08.2026, ora 08.00

I.	SITUAŢIA HIDROMETEOROLOGICĂ
1. Situaţia şi prognoza hidro pe râurile interioare şi Dunăre din 15.08.2026, ora 07.00
RÂURI 
Debitele au fost în general staționare, exceptând cursul inferior al Mureșului, unde au fost în scădere.
[bookmark: _Hlk237028627]Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) în bazinul mijlociu și inferior al Prahovei și mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Suceava, Bârlad, pe cursul superior al Prutului și pe unii dintre afluenții acestuia, pe unii afluenți din bazinele Oltului și Argeșului, precum și din bazinul mijlociu și inferior al Mureșului.
Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în general staționare, exceptând cursul inferior al Mureșului, unde vor fi în scădere. 
Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE
[bookmark: _Hlk175814181]Debitul la intrarea în ţară (secţiunea Baziaş) în intervalul 14-15.08.2026 a fost staționar, având valoarea de 1400 m3/s, sub media multianuală a lunii august (3900m3/s).
În aval de Porțile de Fier debitele au fost relativ staționare pe sectorul Gruia–Turnu Măgurele și în scădere pe sectorul Zimnicea–Tulcea.

Debitul la intrarea în ţară (secţiunea Baziaş) va fi staționar (1400 m3/s).
În aval de Porțile de Fier debitele vor fi relativ staționare pe sectorul Gruia–Zimnicea și în scădere ușoară pe sectorul Giurgiu-Tulcea. 

A.B.A. Dobrogea Litoral informează că în data de 13.08.2026 CNE Cernavodă a transmis Raportul referitor la începerea în dimineața de 13.08.2026 a manevrelor de oprire controlată a Unității 2 CNE Cernavodă, iar în data de 14.08.2026 o adresă prin care a informat că începând cu data de 13.08.2026 a fost oprită și Unitatea 2. La momentul Opririi controlate a Unității 2 CNE Cernavodă, respectiv în data de 13.08.2026, în secțiunea Cernavodă debitul fluviului Dunărea era de 178 mc/s, iar nivelul de -234 cm. Conform prevederilor din Anexa 16 - Planul de restricții, transmis de CNE Cernavodă către A.B.A. Dobrogea Litoral în luna martie 2026, ambele unități sunt oprite la un nivel in Dunăre în secțiunea Cernavodă ≤1.85 mMB respectiv-277 cm reper mira Cernavodă.

A.B.A. Dobrogea Litoral informează că în urma scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:
-debitul de atenție/avertizare: Qat = 859.536 mc/s;
-debitul necesar pentru satisfacerea cerințelor cantitative: QN = 716.28 mc/s;
-debitul necesar pentru îndeplinirea condițiilor de calitate: QNPCA = 324 mc/s;
În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 
-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.

2. Situaţia meteorologică în intervalul 14.08.2026, ora 10.00 –15.08.2026, ora 06.00 
În ţară vremea a fost predominant frumoasă, însă în vest, nord-vest și local în sud a fost călduroasă. Cerul a fost variabil, iar pe parcursul zilei izolat a plouat slab în Carpații Meridionali și în Transilvania. Vântul a suflat slab și moderat, cu ușoare intensificări ziua în sudul Banatului (rafale de 40...45 km/h). Temperaturile maxime s-au încadrat între 23 de grade la Câmpulung și 33 de grade la Săcuieni, iar la ora 6 se înregistrau valori termice cuprinse între 4 grade la Miercurea Ciuc și 23 de grade la Moldova Nouă. Spre sfârșitul intervalului, în depresiunile din estul Transilvaniei izolat s-a format ceață.

La Bucureşti vremea a fost frumoasă. Cerul a fost variabil ziua și senin noaptea, iar vântul a suflat slab și moderat. Temperatura maximă a fost de 28 de grade la Afumați și Băneasa și 30 de grade la Filaret, iar la ora 6 se înregistrau 11 grade la Băneasa, 13 grade la Afumați și 15 grade la Filaret.

3. Prognoza meteorologică în intervalul 15.08.2026, ora 09.00-16.08.2026, ora 9.00
În ţară vremea va fi frumoasă, însă în vest, nord-vest, centru și local în sud  va fi călduroasă. Pe parcursul zilei cerul va fi variabil și izolat vor fi posibile ploi de scurtă durată în zonele montane și pe litoral. Noaptea cerul va deveni mai mult senin. Vântul va sufla slab și moderat, cu ușoare intensificări ziua în sudul Banatului și în Dobrogea (rafale de 40...45 km/h). Temperaturile maxime se vor încadra între 24 de grade pe litoral și 34 de grade în Câmpia de Vest, iar cele minime vor fi cuprinse între 5 grade în depresiunile din estul Transilvaniei și 20 de grade în Dealurile de Vest și pe litoral. Spre sfârșitul intervalului cu totul izolat va fi ceață.

La Bucureşti vremea va fi călduroasă. Cerul va fi senin, iar vântul va sufla slab și moderat. Temperatura maximă se va situa în jurul valorii de 30 de grade, iar cea minimă va fi de 12...15 grade.

[bookmark: _Hlk197328886][bookmark: _Hlk200194434][bookmark: _Hlk210470225][bookmark: _Hlk190945061][bookmark: _Hlk201927930]II. CALITATEA APELOR
Pe râurile interioare
A.N.A.R. revine cu informaţii despre deteriorarea calităţii apei brute din lacul de acumulare Budeasa sesizată de către operatorul regional de alimentare cu apa APA CANAL 2000 SA Pitești (alimentarea cu apă a municipiului Pitești și a zonelor riverane). Astfel, în data de 14.08.2026 concentraţia de mangan la intrarea în Staţia de tratare Budeasa a crescut semnificativ, la valori de 815,10 micrograme/litru (ora 05.00) și 503,10 micrograme/litru (ora 08.00).   
Analizând cauzele care au condus la această creștere, care se resimte și la priza de alimentare cu apă din acumularea Budeasa, la scăderea concentraţiei de oxigen dizolvat, precum și posibilele efecte negative asupra tratării și furnizării apei în municipiul Pitești, una dintre ultimele măsuri identificate de catre A.B.A. Argeș-Vedea până la majorarea semnificativă a debitului deversat din acumularea Vidraru este următoarea: timp de 3 ore, de la ora 10.00 la ora 13.00, CHE Vâlcele (care funcţionează permanent cu un debit uzinat de 32 mc/s) se va opri și se va deschide vana plană nr. 2 la 75 cm/debit deversat 34,5 mc/s. Această deversare controlată din acumularea Vâlcele se va menţine timp de 3 ore. Prin efectuarea acestei manevre tehnice se estimează o turbiditate mai mare a apei în acumularea Budeasa, care să conducă la creșterea concentraţiei oxigenului dizolvat și scăderea concentraţiei de mangan. 
Măsurile adoptate de catre A.B.A. Argeș-Vedea au ca obiectiv prioritar refacerea calităţii apei brute în secţiunea de captare a staţiei de tratare Budeasa și revenirea la un flux tehnologic optim necesar furnizării apei în condiţii de siguranţă pentru populaţia din municipiul Pitești și zonele riverane.

Pe Marea Neagră
A.B.A. Dobrogea Litoral informează că în data de 14.08.2026, la ora 11:00, a fost semnalată prezența unui delfin eșuat pe plaja din staţiunea Mamaia, zona hotelului Malibu, jud. Constanța. Au fost informate conform protocolului de colaborare INCDM Grigore Antipa şi ONG Mare Nostrum pentru identificarea speciei. A fost anunțat S.G.A. Constanța pentru a fi ridicat de pe plajă.

A.B.A. Dobrogea Litoral informează că în data de 14.08.2026, la ora 12:30, a fost semnalată prezența unui delfin eșuat pe plaja din localitatea Tuzla, jud. Constanța. Au fost informate conform protocolului de colaborare INCDM Grigore Antipa şi ONG Mare Nostrum pentru identificarea speciei. A fost anunțat S.G.A. Constanța pentru a fi ridicat de pe plajă.

Pe fluviul Dunărea nu au fost semnalate evenimente deosebite.

III. CALITATEA MEDIULUI
1. În domeniul aerului
A.N.M.A.P.-D.J.M. Dâmbovița informează că în data de 14.08.2026, la ora 07:25, a fost semnalat un incendiu pe raza satului Bălteni din comuna Conțești, în care au ars aproximativ 3 tone de deșeuri menajere depozitate necontrolat și vegetația uscată de pe o suprafață de cca 200 mp. Incendiul a fost stins de către echipajele I.S.U. Dâmbovița în jurul orei 08:20.

A.N.M.A.P.-D.J.M. Dâmbovița informează telefonic că în data de 14.08.2026, la ora 15:04, a izbucnit un incendiu la o anexă gospodărească în care erau depozitate materiale lemnoase din orașul Găești, care s-a extins ulterior, fiind afectată o suprafață de cca 6000 mp. Au ars cu degajări mari de fum deșeuri (materiale lemnoase și carton). A fost emis mesaj RO-Alert pentru avertizarea populației. Echipajele I.S.U. Dâmbovița intervin pentru stingerea incendiului, se va reveni cu informații.

Agenţia Naţională pentru Mediu și Arii Protejate informează că din rezultatele analizelor efectuate în data de 13.08.2026 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

2. [bookmark: _Hlk187234031]În domeniul solului şi vegetaţiei 
R.N.P. -Romsilva informează că în data de 14.08.2026, în jurul orei 14:00, a fost semnalat un incendiu de vegetaţie pe raza Parcului Ntural Comana, în nordul comunei Comana, jud. Giurgiu. Personalul Romsilva și echipajele I.S.U. Giurgiu intervin pentru stingere, se va reveni cu informaţii.

A.N.M.A.P.-D.J.M. Dâmbovița informează că în data de 14.08.2026, la ora 10:00, s-a produs o poluare cu 10 l de apă sărată a cca 2 mp de sol (domeniu public) în zona comunei Răzvad ca urmare a fisurării conductei O.M.V. Petrom de la Manifold 948 la Manifold 2030. Măsuri: echipa de intervenție a oprit pomparea, a izolat conducta și a procedat la repararea acesteia, a răspândit material absorbant pe suprafața afectată. 

Garda Forestieră Timișoara revine cu informaţii despre incendiul produs în data de 11.08.2026, ora 14:00, pe raza Ocolului Silvic Moldova Nouă, în zona localităţii Sichevița, judeţul Caraș-Severin. În data de 14.08.2026 suprafața afectată era de 33,83 ha de litieră (fond forestier proprietate publică a statului). Se intervine în continuare pentru stingere, se va reveni cu informaţii.

Garda Forestieră Timișoara revine cu informaţii despre incendiul produs în data de 12.08.2026, ora 13:00, pe raza Ocolului Silvic Păltiniș, în zona localităţii Rugi, judeţul Caraș-Severin. În data de 14.08.2026 suprafața afectată era de 50 ha de litieră (fond forestier proprietate publică a statului). Se intervine în continuare pentru stingere, se va reveni cu informaţii.

Garda Forestieră Timișoara revine cu informaţii despre incendiul produs în data de 09.08.2026, ora 10:30, pe raza Ocolului Silvic Băile Herculane, în zona localităţii Băile Herculane, judeţul Caraș-Severin. În data de 14.08.2026 suprafața afectată era de 15 ha de litieră și coronament (fond forestier proprietate publică a statului). Se intervine în continuare pentru stingere, se va reveni cu informaţii.

3. 	În domeniul supravegherii radioactivităţii mediului
[bookmark: _Hlk218288012][bookmark: _Hlk218287954][bookmark: _Hlk197821337]Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

4. 	În municipiul Bucureşti
[bookmark: _Hlk218288113]În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

